**Príloha č. 6 súťažných podkladov**

**Odôvodnenie nerozdelenia predmetu zákazky na časti**

Verejný obstarávateľ nerozdelil predmet zákazky na časti z nasledovných dôvodov:

* ide o predmet zákazky, ktorý nie je bežne dostupný na trhu.
* vzhľadom ku skutočnosti, že technické parametre oboch preventívne diaľkovo riadených odpaľovacích systémov na odstrel snehových lavín - mobilného ako aj stacionárneho sú podobné a v niektorých bodoch technickej špecifikácie až totožné, čo je pre verejného obstarávateľa veľmi dôležité z dôvodu, že pri vyťaženosti alebo poruche jedného systému, môže operatívne prepojiť/nahradiť s druhým systémom, čo by pri dvoch rôznych dodávateľoch nebolo možné.
* celý preventívny diaľkovo riadený odpaľovací systém na odstrel snehových lavín (mobilný aj stacionárny) musí mať totožné technické vybavenie vzhľadom k servisu, údržbe a prípadnej reklamácii.

Ako náhle by bol rozdelený predmet zákazky na dve časti - odstrel stacionárny a odstrel mobilný, vznikli by dva zmluvné vzťahy s rôznymi dodávateľmi, dva rôzne servisy ako aj dve rôzne údržby, čím by vzniklo umelé predraženie zákazky a na viac pri poruche alebo vyťaženosti jedného systému by ich nebolo možné prepojiť/nahradiť.

* ak by dodávali oba systémy viacerí dodávatelia, zaškolenie ako aj následná obsluha by si vyžadovala zaškolenie a ovládanie systémov viacerými odbornými zamestnancami HZS. Ak dodá jeden dodávateľ oba systémy, zaškolenie a následná práca/ obsluha systémov je identická pre oba, čo sa prejaví aj v konečnej cene zákazky.
* pylón (stožiar) musí dodávať dodávateľ celej technológie, nakoľko stacionárny odstrel (technológia) sa vešia špecifickým úchytom na stožiar, ktorý má každý dodávateľ vlastný. Z dôvodu bezpečnosti ako aj následnej záruky nie je možné, aby jeden dodávateľ montoval pylóny/stožiare a druhy dodával technológiu.
* do oboch systémov mobilného ako aj stacionárneho je potrebné v rámci údržby zabezpečovať nákup industriálnych plynov. Pri jednom dodávateľovi do oboch systémov by sa používal rovnaký typ industriálneho plynu, čo je pre verejného obstarávateľa hospodárnejšie.

Na základe vyššie uvedeného a práve so zreteľom na hospodárnosť a dosiahnutie cieľa verejného obstarávania sme presvedčení, že jediným spôsobom, ktorým je možné tento cieľ a hospodárnosť dosiahnuť je predmet zákazky „Preventívny diaľkovo riadený odpaľovací systém na odstrel snehových lavín pre HZS“nedeliť na časti.

Na relevantnom trhu je dostatok dodávateľov, ktorí sú schopní a oprávnení predmetný tovar dodať tak, ako je to definované v týchto súťažných podkladoch a predložiť ponuku.